কোস্তেল রিগুলেসন জোন  (সি জেৎ আর)  নোতিফিকেসন ২০১৮ মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ২০১১দা রিভিয়ু তৌখিবা অমসুং ইসু তৌখিবা কোস্তেলজোনরিগুলেসনজোন (সিজেৎআর) নোতিফিকেসন২০১৮য়ারে।সমুদ্রা মপানদা লৈবা রাজ্যশিং/য়ু তিশিংনা পরিং নাইনা পুখৎলকপা ৱাফমশিং ইনভাইরোনমেন্ত , ফোরেস্ত অমসুং ক্লাইমেত চেঞ্জ মিনিস্ত্রিনা ফংলবা মতুংদা থবক অসি পায়খৎলকপনি , মসিগী মথক্ত, সমুদ্রা অমসুং কোস্তেল ইকো-সিস্তেম য়েংশিন্নবা অমসুং ঙাক-শেন্দুনা থম্নবা , সমুদ্রা মপান শেমগৎনবা, ইকো-তুরিজম , সমুদ্রা মপান্দ লৈবা মীওইশিং হিংবগী লম্বী পীনবগী মতাংদা সি আর জেৎ নোতিফিসেন ২০১১ অমুক হন্না য়েংশিনখি । কান্নবশিং খন্নরিবা সি আর জেৎ নোতিফিকেসন, ২০১৮ অসিনা সমুদ্রা মপানগী শরুকশিং ঙাক-শেন্দুনা থম্বগা লোয়ননা সমুদ্রা মপানগী শরুকশিংদা শেন্দান লম্বীগী থবকশিং হেনগৎহনগনি। মসিনা থবক ফংবা হেনগৎহনবতা নত্তনা ভারতকী শেন-থুমগী ফিবম ফগৎহনগনি অমসুং হেন্না ফবা পুন্সি মহিং অমা পীগনি । অনৌবা নোতিফিকেসন অসিনা সমুদ্রা মপানগী শরুকশিং মখোয়গী খুদোংথিনিংঙাই ওইবা শরুকশিং হন্থহনদুনা হেন্না ফগৎহনগনি । চাউরাকপা শক্তমশিং : (i) সি জেৎ আরদা হৌজিক লৈরিবা নিয়মশিংগী মতুংইন্না এফ এস আই য়াহনবা : সি আর জেৎ, ২০১১ নোতিফিকেসন মতুংইন্না, সি আর জেৎ-২(সহর)গী ওইনা, ফ্লোর স্পেস ইন্দেক্স (এফ এস আই) নৎত্রগা ফ্লোর এরিয়া রেসিও(এফ এ আর) অসি ১৯৯১ দিবলপমেন্ত কন্ত্রোল রিগুলেসন(দি সি আর)লেবেলগী মতুংইন্না লেপ্লে । সি আর জেৎ , ২০১৮ নোতিফিকেসনদা, মসি দি-ফ্রিজ তৌনবা ৱারেপ লৌখি অমসুং অনৌবা শাগৎপশিংগী এস এস আইগী অয়াবা অদু অনৌবা নোতিস থোকপগী মতমদগী লৌগনি । মসিনা হায়রিবা মফমশিং অদু দরকার ওইরকপগী মতুংইন্না নৌনা শেমগৎপা ঙমহগনি । (ii) মী লান্না তাবা খুঙ্গংগী শরুকশিং শেমগৎ-শাগৎপগী খুদোংচাবা হেন্না পীগদবনি : সি আর জেৎ-৩(খুঙ্গং)গী ওইনা মখাগী অসিগুম্না তোখাইবা কাংলুপ অনি থোক্না খাইদোক্লে : (a) সি আর জেৎ-৩ এ –২০১১গী সেন্সন মতুংইন্না, ইসক্বার কিলোমিতর অমদা মীওই ২১৬১ তাবা মফম অদু খুঙ্গংগী মী লান্না তাবা মফমশিংনি । হায়রিবা মফমশিং অসিদা ঐচ তি এলদগী মিতর ৫০ ফাওবা নো দিবলপমেন্ত জোন(এন দি জেৎ) ওইগনি মসি সি আর জেৎ নোতিফিকেসন ২০১১দা হাই তাইদ লাইনদগী মিতর ২০০ ওইরম্বনি । (b) সি আর জেৎ-৩ বি – ২০১১গী সেন্সন মতুংইন্না, ইসক্বার কিলোমিতর অমদা মীওই ২১৬১গী মখাদা তাবা খুঙ্গংগী মী লান্না তাবা মফমশিং । হায়রিবা মফমশিং অসিদা ঐচ তি এলদগী মিতর ২০০গী এন দি জেৎ চৎনগনি । (iii) তঙাইফদবা তুরিজমগী মচাকশিং শেমগৎপা : মতম খরগী ওইবা তুরিজমগী খুদোংচাবশিং হায়বদি সেকস, তোইলেত ব্লোক, ফি হোংফম, থক্নবা ঈশিং পীফমশিং সমুদ্রা মপানদা শেমগৎপা হৌজিক য়ারে । হায়রিবা তুরিজমগী মতম খরগী ওইবা খুদোংচাবশিং অসি সি আর জেৎ-৩ নোতিফিকেসনগী মতুংইন্না হৌজিক এন দি জেৎগী মফমশিংদা শেমগৎপা য়ারে । অদুবু হায়রিবা খুদোংচাবশিং অসি শেমগৎপদা ঐচ তি এলদগী য়ামদ্রবদা মিতর ১০দি লাপকদবনি । (iv) সি আর জেৎ ক্লিয়ারেন্স মওং মরিল তাহনবা :সি আর জেৎ ক্লিয়ারেন্সগী থবকশিং মওং মরিল তাহল্লে । শুপ্নগী সি আর জেৎ-১ অমসুং সি আর জেৎ-৪গী মনুংদা লৈবা মফমশিং ক্লিয়ারেন্স পীবগী থবক ইনভাইরোনমেন্ত , ফোরেস্ত এন্দ ক্লাইমেত চেঞ্জ মিনিস্ত্রিনা পাংথোক্কনি । সি আর জেৎ-২ অমসুং ৩ ক্লিয়ারেন্স পীবগী থবক রাজ্যগী থাক্তা পাংথোক্লগনি । (v) ইথৎ খুদিংমক্ত মিতর ২০গী এন দি জেৎ চৎনরে : সমুদ্রা মপানগা নক্নবা ইথৎশিং অমসুং কংফালদা লৈবা বেকৱাতর আইলেন্দশিংদা লম পীকপা অমসুং অখন্নবা লম্মিৎ-তুম্মিৎকী ফিবম লৈবনা হায়রিবা মফমশিং অসিদা মিতর ২০গী এন দি জেৎ অদু চৎনরে । (vi) ইকোলোজিকেল ওইনা মরুওইবা মফমশিং অখন্নবা চেকশিন-থৌরাং লৌখৎলি : সি আর জেৎ নোতিফিকেসনগী মতুংইন্না মহৌশাগী ফিবম ঙাক-শেন্দুনা থম্নবা অকক্নবা কাংলোনশিং শেম-শাদুনা থম্লে । (vii) পোলুসন ঙাকথোকপদা অখন্নবা মীৎয়েং থম্লি : সমুদ্রা মপানগী লমশিংদা পোলুসন থেংন্নবা সি আর জেৎ-১ বিগী মফমশিংদা অমোৎ-অকায় লোইশিন্নবা খুদোংচাবশিং শেমগৎপগী অয়াবা পীরি । (viii) ঙাক-শেনগী মরুওইবা প্রোজেকশিং পায়খৎপগী অয়াবা পীরি । নুঙগীৱারোল : সমুদ্রা মপানগী অকোয়বগী ফিবম কন্নবা পান্দমদা ১৯৯১দা ইনভাইরোনমেন্ত , ফোরেস্ত এন্দ ক্লাইমেত চেঞ্জ মিনিস্ত্রিনা সি আর জেৎ নোতিফিকেসন থোকখি অমসুং ২০১১দা মখা তানা শেমদোকখি । নোতিফিকেসন অদু মতম মতমগী ওইনা শেমদোক্লি । সমুদ্রা মপানদা লৈবা রাজ্যশিং/য়ু তিশিংনা পরিং নাইনা পুখৎলকপা ৱাফমশিং হায়বদি সমুদ্রা অমসুং কোস্তেল ইকো-সিস্তেম য়েংশিন্নবা অমসুং ঙাক-শেন্দুনা থম্নবা , সমুদ্রা মপান শেমগৎনবা, ইকো-তুরিজম , সমুদ্রা মপান্দ লৈবা মীওইশিং হিংবগী লম্বী পীনবগী মতাংদা সি আর জেৎ নোতিফিসেন ২০১১ অমুক হন্না য়েংশিনখি । মরম অদুনা ইনভাইরোনমেন্ত , ফোরেস্ত এন্দ ক্লাইমেত চেঞ্জ মিনিস্ত্রিনা ২০১৪গী জুনদা দোক্তর সাইলেস নায়াক(সেক্রেতরি , আর্থ সাইন্সেস মিনিস্ত্রি)না চেয়রমেন ওইদুনা কম্মিতি অমা শেমখি অমসুং কম্মিতি অদুনা সি আর জেৎ নোতিফিকেসন , ২০১১দা হায়রিবা অহোংবশিং অদুগী মতাংদা সমুদ্রা মপানদা লৈবা রাজ্যশিং/য়ুতিশিংগা পুন্না ৱাফমশিং য়েংশিনগনি । সাইলেস নায়াক কম্মিতিনা রাজ্যশিংগা পাক-শন্না খন্নরবা মতুংদা মসিগী রিকমেন্দেসন অদু ২০১৫দা পীখৎখি । রিকমেন্দেসনশিং অদু সমুদ্রা মপানদা লৈবা রাজ্যশিং অমসুং য়ু তিশিংগী এম পিশিং অমসুং ভারত সরকারগী মরি লৈনবা মিনিস্ত্রিশিংগা মখা তানা খন্নখি । মীয়ামদগী মখোয়গী মত লৌনবা ২০১৮গী এপ্রিলদা দ্রাফ নোতিফিকেসন অমা থোকখি । সমুদ্রা মপানগী লমশিং তুংকোইনা চৎনগদবা মওংদা শেমগৎনবগী মতাংদা সরকারনা ফংখিবা পাউতাকশিং অমসুং ৱাকৎ কয়া সরকারনা সি আর জেৎ নোতিফিকেসন ২০১৮দা অয়াবা পীখি ,মসিনা সমুদ্রা মপানদা লৈবা লায়রবা মীওইশিং য়াইফনবা চাউখৎ-থৌরাংগী থবকশিং পায়খৎতুনা মখোয়গী অনিংবা থুংহনবা ঙমহনগনি হায়না থাজরি । সি আর জেৎ নোতিফিকেসনদা অহোংবা পুরকপা অসিনা অহোংবা মমলদা য়ুম পীনবগী খুদোংচাবা হেনগৎহল্লগনি । মসিনা হাওসিং সেক্তরদা কান্নবা পীবতা নত্তনা য়ুম লৈত্রিবা মীওই কয়া কান্নবা ফংহল্লগনি । তুরিজম সেক্তর অসিনা মীওই কয়া হিংবগী লম্বী অমসুং থবক পীরি। অনৌবা নোতিফিকেসন অসিনা তুরিজম সেক্তর চাউখৎহল্লগনি অমসুং অনৌবা ইনফ্রাস্ত্রকচর কয়া শেমগৎতুনা তুরিজম্না মীওই কয়া থবক ফংহনবা ঙম্লগনি । মসিনা অচৌবা সমুদ্রা য়েংনিংবা মীওইশিংদা খুদোংচাবা কয়া ফংহল্লগনি।